20.10 . 2020 Предварителното гласуване на президентските избори в САЩ започна и в ключовия щат Флорида , който често е предрешавал изхода от битката между кандидатите за Белия дом . 28 милиона американци вече са гласували предварително , като до изборния ден – 3 ноември – остават 15 дни . Президентът републиканец Доналд Тръмп се бори с времето , за да обърне динамиката на състезанието и настигне опонента си Джо Байдън в предизборните нагласи . Последните спирки на двамата бяха щатите Аризона – за Тръмп , и Делауер – за Байдън . Пред избирателните секции в град Корал Гейбълс във Флорида се образуваха опашки от желаещи да гласуват въпреки изливащия се дъжд . Джоузеф Боудън – избирател на Тръмп Проблемът тази година е , че не можеш да бъдеш честен с хората . Имах заплахи от някои хора , че ще отнемат част от бизнеса ми , ако не гласувам така , както ми кажат . Но лично аз смятам , че хората трябва да гласуват за онази партия , която подкрепя личните свободи , а не повече закони и правила . Хората трябва да гласуват за свободата на избора . Те трябва да са сводобни да избират . Флорида се смята за задължителен за спечелване от Тръмп , ако иска да бъде преизбран . С неговите 29 електорални гласа южният щат е ключов за изхода от двубоя , той дели третото по значимост място с Ню Йорк , зад Калифорния и Тексас . Битката е за 270 електорални гласа , които осигуряват победата на изборите . Проучване за периода 7 - 14 октомври на Ройтерс / Ипсос за щата Флорида показва , че Байдън може да разчита на 49 % подкрепа , докато Тръмп – на 47 % . Междувременно Тръмп отново обвини съперника си в корупция и заяви , че ФБР трябва да го разследва . Президентът изглежда отново се позова на медийни публикации за връзките на сина на Байдън – Хънтър Байдън – с украинска газова компания „ Бурисма “ . „ Байдън е виновен , колкото може да бъде “ , каза президентът във Финикс , Аризона .